ওয়েব ডেস্ক: রেড রোডে অনুষ্ঠান চলার সময় আচমকা পড়ে যান পোডিয়ামের সামনে দায়িত্বে থাকা পুলিস কর্মী। মুখ থুবড়ে পড়ে যান লেডি কনস্টেবল সুস্মিতা রায়। চিকিত্‍সার জন্য তাঁকে নিয়ে যাওয়া হয়েছে এসএসকেএম হাসপাতালে। প্রাথমিক অনুমান অনেকক্ষণ রোদে দাড়িয়ে থাকায় সানস্ট্রোক হয়েছে। অন্যদিকে, মধ্যরাতে পতাকা উত্তোলন। বেহালায় গিয়েছিলেন মুখ্যমন্ত্রী মমতা বন্দ্যোপাধ্যায় । রাতের নির্দিষ্ট নির্ঘন্টে বেহালায় পতাকা তোলেন মমতা বন্দ্যোপাধ্যায় । হাতিবাগানে একটি অনুষ্ঠানে ছিলেন সুদীপ বন্দ্যোপাধ্যায় । খিদিরপুরে ববি হকিম । রেনুকুঠিতে অরুপ বিশ্বাস। এদিকে হাওড়াতে বিভিন্ন জায়গায় অনুষ্ঠান হয়, ছিলেন মন্ত্রী অরূপ রায়, রাজীব বন্দ্যোপাধ্যায়।